# Budapeštianske metro

### Z Wikipédie

Pozemná dráha pri Námestí hrdinov

Budapeštianske metro bolo prvé metro postavené na európskej pevnine a druhé na svete. Otvorené bolo v roku 1896 v Budapešti. Londýnske bolo skôr, ale to sa nachádza na britských ostrovoch.

## [úprava] Linky metra

Sieť budapeštianského metra

Línia | Trasa | Otvorenie | Dĺžka | Stanice
--- | --- | --- | --- | ---
| Vörösmarty tér ↔ Mexikói út | 1896 | 5 km | 11
| Déli pu. ↔ Örs vezér tere | 1970 | 10 km | 11
| Újpest Központ ↔ Kőbánya-Kispest | 1976 | 18 km | 20
| Kelenföldi pályaudvar ↔ Bosnyák tér | 2007–2009 | vo výstavbe | (14)

### [úprava] Linky metra v prevádzke

Metro má tri linky, všetky sa stretávajú v centre mesta na Deák Ferenc tér (Námestie Františka Deáka).

- Linka M1 (5 km) bola otvorená v roku 1896 medzi Vörösmarty tér (Vörösmartyho námestie) v centre a Széchényi fürdő *(Széchényiho kúpele) ako prvé elektrické metro na kontinente („földalatti“ - podzemka). Po viac ako 80tich rokoch, v roku 1973, *bola linka rozšírená po Mexikói út (Mexická ulica). Táto linka je podstatne kratšia ako M2 a M3..

- Linka M2 (10 km), smerujúca od východu k západu, spája dve hlavné železničné stanice, Déli pályaudvar (Južná *železničná stanica) a Keleti pályaudvar (Východná železničná stanica). Výstavba linky začala v 50. *rokoch, bola otvorená až v roku 1970 (Deák Ferenc tér - Örs vezér tere) a ďalší úsek v roku 1972 (Deák Ferenc *tér - Déli pu.).

- Linka M3 (18 km) spája sever mesta s juhom na Peštianskej časti mesta. Smerom z juhu, od stanice Kőbánya-Kispest *(Kameňolom-Malá Pešť), sú všetky stanice podzemné. Prvá časť (Deák tér (Deákovo námestie) - Nagyvárad tér(Veľkovaradínske *námestie)) bola otvorená v roku 1976, v roku 1980 bola rozšírená na juh (Kőbánya - Kispest), v roku 1981 *severne po Lehel tér (Lehelovo námestie), v roku 1984 po Árpád híd (Arpádov most) a v roku 1990 po *Újpest-Központ (Nová Pešť - centrum).

#### [úprava] Rekonštrukcia linky M2

Rekonštruovaná stanica Kossuth Lajos tér na červenej linke (M2)

Na linke M2 prebieha od roku 2004 rekonštrukcia, mnoho staníc, ako napríklad (Blaha Lujza tér a Kossuth Lajos tér opravené v roku 2004, Batthyány tér, Astoria a Keleti pályaudvar v roku 2005) už bolo zrekonštruovaných, takže tieto sa teraz radia medzi najmodernejšie v celej sieti podzemnej dráhy. V roku 2006 budú zrekonštruované dalšie stanice – Déli pályaudvar, Moszkva tér a hlavná prestupná stanica Deák Ferenc tér. Väčšina prác prebieha v letných mesiacoch. Vymieňané bývajú obklady staníc a eskalátory, ktoré majú už viac ako 20 rokov. Nakoniec budú zakúpené nové klimatizované vlaky. Miestny dopravca (Városi és Elővárosi Közlekedési Egyesület) predstavil v roku 2006 plán na spojenie linky M2 s prímestskou železnicou HÉV vedúcou do mesta Gödöllő. Aj napriek tomu, že s týmto plánom radnica mesta Budapešť nesúhlasí, existuje možnosť, že do roku 2015 bude zrealizovaný.

### [úprava] Plány do budúcnosti

#### [úprava] Linka M4

Linka M4 (bude označená zelenou farbou) povedie z juhozápadnej časti mesta na severovýchod, obíde tak historické centrum mesta. Prvýkrát tak pribudnú dalšie prestupné stanice (v súčasnosti je prestupnou iba Deák Ferenc Tér. S výstavbou sa má začať na jeseň roku 2006, otvorenie prvého úseku je naplánované na rok 2009.

#### [úprava] Linka M5

Rekonštruovaná stanica Batthyány tér na červenej linke (M2)

Uvažuje sa tiež aj o dalšej linke, v poradí už piatej. Tá má viesť pozdĺž Dunaja a spojí prímestské železnice končiace na severe a juhu veľkomesta. S výstavbou sa má podľa plánu začať v roku 2007.

#### [úprava] Predĺženie linky M3

Existujú plány na rozšírenie linky metra M3 severným smerom (Káposztásmegyer) a tiež aj na predĺženie juhovýchodného konca trasy (Letisko Ferihegy). Uvažuje sa o tom, že oba tieto úseky by mohli byť otvorené do roku 2010.

## [úprava] Externé odkazy

Wikimedia Commons ponúka multimediálny obsah k téme
Budapeštianske metro

- Budapeštiansky dopravný podnik - maďarsky anglicky
- Fotografie z metra
- Budapest Metro Gallery (obrázky staníc pred rekonštrukciou)
- Stránky o novej trase M4 - maďarsky anglicky
- METROS (maďarsky)
- Mapa verejnej dopravy v Budapešti

Zdroj: "http://sk.wikipedia.org../../../b/u/d/Budape%C5%A1tianske_metro.html"

Kategórie: Doprava v Budapešti | Metrá

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Deutsch
- English
- Suomi
- Français
- Magyar
- Nederlands
- Polski
- Română
- Русский
- Svenska